Det sker fordi, statistikken taler sit tydelige - og dystre, sprog. · Unge står for ca. 1/3 af samtlige ulykker i trafikken til trods for, at de kun udgør omkring 10 % af befolkningen. · Unge bilister mellem 18 og 19 år har syv gange større risiko for at blive involveret i en ulykke end deres forældre. · 20-24-årige har tre gange større risiko for at blive involveret i en ulykke end deres forældre. Ifølge Auto College, der uddanner automekanikere, er trafikken for nogle unge et frirum, hvor jagten på høj fart og ræs med andre trafikanter er en del af dagligdagen i det offentlige rum. Og det er den adfærd, skolen nu forsøger at ændre, så de unge sænker farten.

Opsummering:
Unge bilisters adfærd skal ændres, og farten skal ned. Det mener Auto College i Aalborg, der lige nu sætter fokus på unge og trafik.